**BeeSafe** je osobná bezpečnostná aplikácia založená v roku 2015 ako výsledok slovenského startupu. Je to bezpečnostný servis novej generácie založený na GPS, ktorý upozorní rodinných príslušníkov či priateľov v prípade, keď sa používateľ aplikácie ocitne v nebezpečenstve. Aplikácia obdržala niekoľko ocenení. Aktuálne má BeeSafe na svojom konte už viac ako 7000 stiahnutí a 250 aktívnych prihlásení z viac ako 60 krajín po celom svete.

História
--------

Aplikáciu BeeSafe založili 20. marca 2015 Peter Stražovec a Michal Kačerík. Projekt zvíťazil na Žilina Startup Weekend 2013 a stal sa jedným z finalistov na StartupAwards.sk 2015. Aplikácia bola neskôr uverejnená v Android a iOS obchodoch. Celý projekt BeeSafe bol na tri mesiace v boosteri a inkubátore The Spot v Bratislave.

V novembri 2015 BeeSafe podpísal s Piešťanmi zmluvu za účelom zvyšovania bezpečnosti občanov mesta, prepojením mobilnej aplikácie s platformou mestskej polície. Piešťany sú prvým mestom ktoré začalo využívať BeeSafe bezpečnostnú platformu. Aplikácia sa taktiež snaží zaručiť zvýšenie bezpečnosti v iných slovenských mestách. Mestá môžu vidieť informácie o užívateľoch len v prípade že sa občania do stavu reálneho ohrozenia.

Funkcie
-------

### Aplikácia

BeeSafe je osobná a firemná bezpečnostná aplikácia novej generácie. Nie je to trackovacia aplikácia (určená na sledovanie polohy užívateľa) ani aplikácia založená na funkcii núdzového tlačidla, kedy užívateľ musí aktívne privolať pomoc. Používateľ nemusí stlačiť žiadne tlačidlo, proces privolania pomoci je úplne automatizovaný. Aplikácia BeeSafe taktiež obsahuje systém tichého alarmu. Pomoc je privolaná na základe časovača, ktorý si používateľ nastaví v bezpečí. Ak tento časovač vyprší a používateľ ho nie je schopný obnoviť, pretože je v nebezpečenstve, systém v prípade ohrozenia automaticky odošle notifikácie SMS správou a e-mailom zvoleným kontaktom, a v podporovanom integrovanom systéme upozorní tiež mestskú políciu, ktorá takýmto spôsobom okamžite získa informácie o polohe a trase používateľa. Z aplikácie sa dá vybraným kontaktom hocikedy poslať aj rýchla preddefinovaná správa. Aplikácia je dostupná pre zariadenia so systémom Android a iOS.

### Flic

Súčasťou BeeSafe je bezdrôtové tlačidlo s názvom Flic. To sa pripája k telefónu cez Bluetooth. Tlačidlu sú po spárovaní v aplikácii priradené jednotlivé funkcie. Jedným stlačením sa obnoví časovač, v bezprostrednom nebezpečenstve stačí krátko podržať, dvojitým stlačením sa ukončí časovač.

Ocenenia
--------

Aplikácia BeeSafe obdržala ocenenie Via Bona, je víťazom slovenského startupu a obdržala mnoho nominácií.

Referencie
----------

1. 1 2 3   *BeeSafe, A next generation safety platform, Calls for help automatically* [online]. [Cit. 2016-08-31]. Dostupné online. (po anglicky)
2. 1 2   *Via Bona Awards nominations* [online]. Bratislava: 23. január 2016, [cit. 2016-08-31]. Dostupné online. (po anglicky)
3. ↑   What is Beesafe, Features of BeeSafe. *FS6*. Dostupné online [cit. 2016-08-31]. (po anglicky)
4. 1 2 3  CHOVAŇÁK, Fero. *Bezpečnostná platforma BeeSafe ochráni v meste aj na pracovisku* [online]. Môj Android, [cit. 2016-10-05]. Dostupné online.
5. 1 2  MATUŠKOVÁ, Ráchel. Slo­ven­ská appka Bee­Safe sa postará o tvoju bez­peč­nosť!. *STARTITUP*, 28 July 2016. Dostupné online [cit. 2016-08-31].
6. ↑   *Founders of BeeSafe* [online]. Košice: [cit. 2016-08-31]. Dostupné online. (po anglicky)
7. ↑  MIKULA, Andrej. Piešťany idú znižovať kriminalitu v spolupráci so slovenským startupom BeeSafe!. *Startupers*, 24. november 2015. Dostupné online [cit. 2016-08-31].
8. ↑  JANKOVIČOVÁ, Veronika. Interview about the BeeSafe startup. *CEEscape* (Bratislava), 12. január 2016. Dostupné online [cit. 2016-08-31]. (po anglicky)
9. ↑  SITA. Ľudí v Piešťanoch má chrániť mobilná aplikácia BeeSafe. *Webnoviny*, 21. november 2015. Dostupné online [cit. 2016-08-31].

Externé odkazy
--------------

* BeeSafe Domovská stránka